

**H O T Ă R Â R E**

**privind încheierea Protocolului privind delegarea dreptului de administrare temporară a suprafeței de 830 mp, amplasată pe DN 1 - km 501+505-501+550, și a suprafeței de 1145 mp, amplasată pe DN 1R - km 24+670-24+745, în vederea realizării de către Consiliul Județean Cluj a unor lucrări de investiții din fonduri externe nerambursabile pentru obiectivul de investiții ”Modernizare și reabilitare DJ 103K, Căpușu Mare – Râșca – Beliș DN 1R - Amenajarea intersectiilor DN 1 km 501+505-501+550 și DN 1R km 24+670-24+745, pe perioadă determinată de 10 ani**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 170 din 27.08.2024 privind încheierea Protocolului privind delegarea dreptului de administrare temporară a suprafeței de 830 mp, amplasată pe DN 1 - km 501+505-501+550, și a suprafeței de 1145 mp, amplasată pe DN 1R - km 24+670-24+745, în vederea realizării de către Consiliul Județean Cluj a unor lucrări de investiții din fonduri externe nerambursabile pentru obiectivul de investiții ”Modernizare și reabilitare DJ 103K, Căpușu Mare – Râșca – Beliș DN 1R - Amenajarea intersecțiilor DN 1 km 501+505-501+550 și DN 1R km 24+670-24+745”, pe perioadă determinată de 10 ani, propus de Președintele Consiliului Județean Cluj, domnul Alin Tișe, care este însoţit de Referatul de aprobare nr. 34881/26.08.2024; Raportul de specialitate întocmite de compartimentul de resort din cadrul aparatului de specialitate al Consiliului Judeţean Cluj nr. 34877/26.08.2024 şi de Avizul cu nr. 34881 din 29.08.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140, ale art. 142 - 156 și ale art. 215 – 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a - e, alin. (3) lit. d), alin. (5) lit. l) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Ordonanței de urgență a Guvernului nr. 171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative, cu modificările și completările ulterioare;
* Ordonanței Guvernului nr. 43/1997 privind regimul drumurilor, cu modificările și completările ulterioare;
* Hotărârii Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârii Consiliului Județean Cluj nr. 82/2024 privind privind aprobarea Proiectului ”Modernizarea și reabilitarea drumurilor județene DJ 170B și DJ 103K” și a indicatorilor tehnico-economici aferenți acestuia;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea Protocolului privind delegarea dreptului de administrare temporară a suprafeței de 830 mp, amplasată pe DN 1 - km 501+505-501+550 și a suprafeței de 1145 mp, amplasată pe DN 1R km 24+670-24+745, în vederea realizării de către Consiliul Județean Cluj a unor lucrări de investiții din fonduri externe nerambursabile pentru obiectivul de investiții ”Modernizare și reabilitare DJ 103K, Căpușu Mare – Râșca – Beliș DN 1R - Amenajarea intersecțiilor DN 1 - km 501+505-501+550 și DN 1R - km 24+670-24+745”, pe perioadă determinată de 10 ani, cuprins în **anexa nr. 1** care face parte integrantă din prezenta hotărâre.

**Art. 2.** Se mandatează Președintele Consiliului Județean Cluj, domnul Alin Tișe, cu semnarea protocolului prevăzut la art. 1, în numele și pe seama Județului Cluj, inclusiv cu eventuale modificări care nu afectează scopul și obiectul protocolului.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 4.** Prezenta hotărâre se comunică Direcţiei Dezvoltare şi Investiţii; Direcției de Administrare Drumuri Județene, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 167 din 29 august 2024**

*Prezenta hotărâre a fost adoptată cu 30 de voturi “pentru”,* *iar 4 membri ai Consiliului județean nu au votat, fiind astfel respectate prevederile legale privind majoritatea de voturi necesară.*